
ประกาศคณะกรรมการสรรหาผู้แทนของคณะ (ระบุชื่อคณะ) 
เรื่อง หลักเกณฑ์และวิธีการสรรหาผู้แทนของคณะจากคณาจารย์ประจำเพื่อเข้ารับการเลือกตั้ง
เป็นกรรมการสภามหาวิทยาลัยรามคำแหง ตามมาตรา 16 (4) 
แห่งพระราชบัญญัติมหาวิทยาลัยรามคำแหง พ.ศ. 2541



	เพื่อให้การสรรหาผู้แทนของคณะจากคณาจารย์ประจำ (ระบุชื่อคณะ) เพื่อเข้ารับการเลือกตั้ง             เป็นกรรมการสภามหาวิทยาลัยรามคำแหง ตามมาตรา 16 (4) แห่งพระราชบัญญัติมหาวิทยาลัยรามคำแหง พ.ศ. 2541 เป็นไปด้วยความเรียบร้อย โปร่งใส สุจริต ยุติธรรม และเที่ยงธรรม 
อาศัยอำนาจตามความในข้อ 6 (1) แห่งข้อบังคับมหาวิทยาลัยรามคำแหง ว่าด้วยการสรรหากรรมการสภามหาวิทยาลัย พ.ศ. ๒๕69 ประกอบกับมติที่ประชุมคณะกรรมการสรรหาผู้แทนของคณะ                 จากคณาจารย์ประจำ (ระบุชื่อคณะ) เพื่อเข้ารับการเลือกตั้งเป็นกรรมการสภามหาวิทยาลัยรามคำแหง           ในการประชุมครั้งที่ ... วาระที่ … เมื่อวันที่ … จึงกำหนดหลักเกณฑ์และวิธีการไว้ดังต่อไปนี้
	ข้อ ๑ ประกาศนี้เรียกว่า “ประกาศคณะกรรมการสรรหาผู้แทนของคณะ (ระบุชื่อคณะ)  เรื่อง หลักเกณฑ์และวิธีการสรรหาผู้แทนของคณะจากคณาจารย์ประจำเพื่อเข้ารับการเลือกตั้งเป็นกรรมการ             สภามหาวิทยาลัยรามคำแหง ตามมาตรา 16 (4) แห่งพระราชบัญญัติมหาวิทยาลัยรามคำแหง พ.ศ. 2541”
ข้อ ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไป
ข้อ ๓ ในประกาศนี้
“มหาวิทยาลัย” หมายความว่า มหาวิทยาลัยรามคำแหง
“คณะกรรมการสรรหา” หมายความว่า คณะกรรมการสรรหาผู้แทนของคณะ                จากคณาจารย์ประจำ (ระบุชื่อคณะ) เพื่อเข้ารับการเลือกตั้งเป็นกรรมการสภามหาวิทยาลัยรามคำแหง              ตามมาตรา 16 (4) แห่งพระราชบัญญัติมหาวิทยาลัยรามคำแหง พ.ศ. 2541
“ผู้สมัคร” หมายความว่า คณาจารย์ประจำของคณะ (ระบุชื่อคณะ) ซึ่งสมัครเข้ารับการสรรหาเป็นผู้แทนของคณะเพื่อเข้ารับการเลือกตั้งเป็นกรรมการสภามหาวิทยาลัยรามคำแหง ตามมาตรา 16 (4) แห่งพระราชบัญญัติมหาวิทยาลัยรามคำแหง พ.ศ. 2541
“ผู้มีสิทธิลงคะแนนสรรหา” หมายความว่า คณาจารย์ประจำซึ่งมีคุณสมบัติตามข้อบังคับมหาวิทยาลัยรามคำแหง ว่าด้วยการสรรหากรรมการสภามหาวิทยาลัย พ.ศ. 2569 และมีรายชื่อ              ในบัญชีผู้มีสิทธิลงคะแนนสรรหาที่คณะกรรมการสรรหากำหนด
“การสรรหา” หมายความว่า การสรรหาผู้แทนของคณะจากคณาจารย์ประจำ เพื่อเข้ารับการเลือกตั้งเป็นกรรมการสภามหาวิทยาลัยรามคำแหง ตามมาตรา 16 (4) แห่งพระราชบัญญัติมหาวิทยาลัยรามคำแหง พ.ศ. 2541
[bookmark: _Hlk243034852]ข้อ 4 ให้ดำเนินการสรรหาผู้แทนของคณะจากคณาจารย์ประจำโดยวิธีการเลือกตั้ง จำนวนหนึ่งคน            ตามหลักเกณฑ์และวิธีการที่กำหนดในประกาศนี้และข้อบังคับมหาวิทยาลัยรามคำแหง ว่าด้วยการสรรหากรรมการสภามหาวิทยาลัย พ.ศ. 2569
ข้อ 5 ผู้มีสิทธิสมัครเข้ารับการสรรหาต้องมีคุณสมบัติครบถ้วน ดังต่อไปนี้
 (1) เป็นคณาจารย์ประจำของคณะ (ระบุชื่อคณะ) มหาวิทยาลัยรามคำแหง
 (2) ได้ทำการสอนในมหาวิทยาลัยมาแล้วไม่น้อยกว่า 7 ปี นับถึงวันปิดรับสมัคร


 (3) มิใช่ผู้ดำรงตำแหน่งตามมาตรา 16 (3) แห่งพระราชบัญญัติมหาวิทยาลัยรามคำแหง พ.ศ. 2541
 (4) ไม่เป็นผู้มีลักษณะต้องห้ามอื่นใดตามกฎหมาย หรือข้อบังคับที่มหาวิทยาลัยกำหนด
ข้อ 6 ผู้ประสงค์จะสมัครเข้ารับการสรรหา ต้องยื่นใบสมัครตามแบบที่คณะกรรมการสรรหากำหนดพร้อมเอกสารประกอบการสมัครด้วยตนเอง ณ... ในวันและเวลาราชการ ระหว่างวันที่... ถึงวันที่... เวลา... น.             ถึง ... น.
	ข้อ 7 เอกสารประกอบการสมัคร ประกอบด้วย
(1) ใบสมัครที่กรอกข้อความครบถ้วนและลงลายมือชื่อแล้ว
(2) สำเนาบัตรประจำตัวบุคลากร หรือเอกสารแสดงสถานะที่มหาวิทยาลัยออกให้
(3) หนังสือรับรองระยะเวลาทำการสอน หรือเอกสารที่ผู้สมัครสังกัด
(4) รูปถ่ายหน้าตรง ไม่สวมหมวกและไม่สวมแว่นตาดำ ขนาด...นิ้ว จำนวน...รูป
ทั้งนี้ ให้ระบุรายการเอกสารและจำนวนฉบับในใบรับสมัครให้ชัดเจน
	ข้อ 8 เมื่อพ้นกำหนดรับสมัครแล้ว ให้คณะกรรมการสรรหาตรวจคุณสมบัติและเอกสารหลักฐานของผู้สมัคร หากพบว่าเอกสารไม่ครบถ้วน หรือไม่ถูกต้อง หรือมีข้อสงสัย อาจแจ้งให้ผู้สมัครชี้แจงหรือส่งเอกสารเพิ่มเติมภายในวันที่... ทั้งนี้ ไม่ขัดต่อข้อบังคับและไม่เป็นการเลือกปฏิบัติ
	ข้อ 9 ให้คณะกรรมการสรรหาประกาศรายชื่อผู้สมัครที่มีคุณสมบัติครบถ้วน ณ...              และผ่านช่องทางการประชาสัมพันธ์ของมหาวิทยาลัย ได้แก่... ภายในวันที่...
		ผู้สมัครหรือผู้มีส่วนได้เสียอาจยื่นคำทักท้วงเกี่ยวกับรายชื่อหรือคุณสมบัติของผู้สมัครได้ภายใน...วัน นับแต่วันประกาศรายชื่อ โดยยื่นเป็นเป็นหนังสือพร้อมข้อเท็จจริงและพยานหลักฐาน  ต่อประธานคณะกรรมการสรรหา
	ข้อ 10 การสรรหาให้ดำเนินการตามวิธีการและขั้นตอนที่ข้อบังคับมหาวิทยาลัยรามคำแหง ว่าด้วยการสรรหากรรมการสภามหาวิทยาลัย พ.ศ. 2569 กำหนดตามลำดับโดยเคร่งครัด ทั้งนี้ รายละเอียด วันเวลา สถานที่ และวิธีการดำเนินการในแต่ละขั้นตอนให้เป็นไปตามปฏิทินการสรรหาแนบท้ายประกาศนี้
	ข้อ 11 กำหนดวันสรรหาเป็นวันที่ 19 พฤศจิกายน พ.ศ. 2569 ระหว่างเวลา 08.30 น. ถึง 15.30 น. ณ ... โดยคณะกรรมการสรรหาจะประกาศแจ้งวิธีใช้สิทธิและขั้นตอนการลงคะแนนให้ผู้มีสิทธิลงคะแนนสรรหาทราบล่วงหน้าไม่น้อยกว่า...วัน ก่อนวันสรรหา
	ข้อ 12 ผู้มีสิทธิลงคะแนนสรรหาต้องตรวจสอบรายชื่อของตนในบัญชีผู้มีสิทธิลงคะแนนสรรหา             ก่อนวันสรรหา หากไม่ปรากฏรายชื่อหรือข้อมูลคลาดเคลื่อน ให้ยื่นคำร้องพร้อมหลักฐานขอแก้ไขหรือเพิ่มเติมชื่อต่อประธานคณะกรรมการสรรหา ภายในวันที่... ทั้งนี้ การเพิ่ม การแก้ไข หรือรับรองรายชื่อให้เป็นไปตามข้อบังคับและหลักเกณฑ์ที่คณะกรรมการสรรหากำหนด
	ข้อ 13 การลงคะแนนให้ทำโดยลับ 
		ผู้มีสิทธิลงคะแนนสรรหาคนหนึ่งมีสิทธิลงคะแนนเลือกผู้สมัครได้ไม่เกินหนึ่งคน และให้ลงคะแนนได้เพียงครั้งเดียว
		ห้ามมิให้ผู้ใดลงคะแนนแทนผู้อื่น หรือกระทำการใดอันเป็นการขัดขวาง หรือแทรกแซงการใช้สิทธิสรรหา
	ข้อ 14 บัตรเลือกตั้ง ที่มีลักษณะดังต่อไปนี้ให้ถือเป็นบัตรเสียและเป็นคะแนนที่ไม่อาจนับได้ตามหลักเกณฑ์ที่คณะกรรมการสรรหาประกาศกำหนด ได้แก่
		(1) ลงคะแนนเกินจำนวนที่กำหนด
		(2) ทำเครื่องหมายใด ๆ หรือมีข้อความที่ทำให้ไม่อาจทราบเจตนาได้แน่ชัด



		(3) บัตรชำรุด ฉีกขาด หรือมีลักษณะผิดไปจากบัตรที่คณะกรรมการสรรหาจัดให้
		(4) กรณีอื่นที่กำหนดไว้ในประกาศวิธีลงคะแนน
		ทั้งนี้ ต้องประกาศหลักเกณฑ์ให้ผู้มีสิทธิลงคะแนนสรรหาทราบก่อนลงคะแนน
	ข้อ 15 เมื่อสิ้นสุดเวลาลงคะแนน ให้คณะกรรมการสรรหาหรือผู้ที่ได้รับมอบหมายดำเนินการปิดหีบลงคะแนน ตรวจนับคะแนน และจัดทำบันทึกผลการนับคะแนน โดยเปิดโอกาสให้คณาจารย์และผู้สังเกตการณ์ที่ได้รับอนุญาตเข้าร่วมสังเกตการณ์ตามหลักเกณฑ์ที่กำหนด 
		การนับคะแนนต้องเป็นไปโดยเปิดเผย ตรวจสอบได้ และรักษาความลับของผู้ลงคะแนน
	ข้อ 16 ผู้ที่ได้รับคะแนนสูงสุดเป็นผู้ได้รับการสรรหาเป็นผู้แทนของคณะจากคณาจารย์ประจำ               ในกรณีที่มีผู้ได้รับคะแนนสูงสุดเท่ากัน ให้ประธานคณะกรรมการสรรหาจัดให้มีการจับสลากต่อหน้าผู้ที่เกี่ยวข้องเพื่อตัดสินว่าผู้ใดเป็นผู้ได้รับการสรรหา
		กรณีที่มีผู้สมัครรายเดียวให้ลงคะแนน “รับ” หรือ “ไม่รับ” และหากคะแนน “รับ” หรือ “ไม่รับ” เท่ากัน ให้ถือว่าเป็นผู้ได้รับการสรรหาเป็นผู้แทนของคณะ
	ข้อ 17 ให้คณะกรรมการสรรหา ประกาศผลการสรรหา ณ... ภายในวันที่... โดยระบุจำนวน          ผู้มาใช้สิทธิ จำนวนบัตรดี จำนวนบัตรเสียหรือคะแนนที่ไม่นับ และคะแนนของผู้สมัครแต่ละรายเท่าที่เปิดเผยได้โดยไม่กระทบต่อหลักการลงคะแนนลับ และรายงานผลการสรรหาต่อมหาวิทยาลัยโดยเร็ว
	ข้อ 18 ผู้สมัครหรือผู้มีสิทธิลงคะแนนสรรหาที่ประสงค์จะคัดค้านการดำเนินการสรรหา             หรือผลการสรรหา ให้ยื่นคำคัดค้านเป็นหนังสือต่อประธานคณะกรรมการสรรหา ณ... ภายใน...วัน นับแต่                วันประกาศผลสรรหา โดยระบุข้อเท็จจริง ข้อกฎหมาย เหตุแห่งการคัดค้าน และพยานหลักฐานให้ชัดเจน คณะกรรมการสรรหาจะพิจารณาและแจ้งผลภายในระยะเวลาที่เหมาะสม ทั้งนี้ ให้เป็นไปตามข้อบังคับมหาวิทยาลัยรามคำแหง ว่าด้วยการสรรหากรรมการสภามหาวิทยาลัย พ.ศ. 2569
	ข้อ 19 ในกรณีมีเหตุอันควรเชื่อว่าการสรรหาไม่สุจริต ไม่เที่ยงธรรม หรือมีการฝ่าฝืนประกาศนี้ คณะกรรมการสรรหามีอำนาจตรวจสอบข้อเท็จจริง เรียกเอกสารหรือคำชี้แจงและดำเนินการตามหน้าที่และอำนาจที่ข้อบังคับกำหนด รวมทั้งเสนอให้ดำเนินการสรรหาใหม่หรือมาตรการอื่นได้เท่าที่มีอำนาจตามข้อบังคับ
	ข้อ 20 ปฏิทินการสรรหาและแบบเอกสารที่เกี่ยวข้องให้ถือเป็นส่วนหนึ่งของประกาศนี้ ประกอบด้วย
		(1) ปฏิทินการสรรหา
		(2) แบบใบสมัคร
		(3) แบบคำร้องแก้ไขรายชื่อผู้มีสิทธิลงคะแนนสรรหา
		(4) แบบคำคัดค้าน
		(5) หลักเกณฑ์การลงคะแนนและการนับคะแนน
		(6) ช่องทางการติดต่อคณะกรรมการสรรหา
	 ข้อ 21 ในกรณีมีปัญหาเกี่ยวกับการดำเนินการตามประกาศนี้ ให้คณะกรรมการสรรหา               มีอำนาจวินิจฉัยชี้ขาด หรือดำเนินการใด ๆ ในหน้าที่และอำนาจตามข้อบังคับมหาวิทยาลัยรามคำแหง              ว่าด้วยการสรรหากรรมการสภามหาวิทยาลัย พ.ศ. 2569 หากเรื่องใดกำหนดให้เป็นอำนาจของหน่วยงานหรือบุคคลอื่น ให้เสนอเรื่องต่อผู้มีอำนาจนั้น

	                  จึงประกาศให้ทราบทั่วกัน
                                         ประกาศ ณ วันที่ … เดือน ... พ.ศ. ...           

       	      	  ประธานคณะกรรมการสรรหา

